
  REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3 					Poslovni broj 7 St-227/2018-14

U  I M E  R E P U B L I K E   H R V A T S K E

R J E Š E N J E

Trgovački sud u Rijeci, po sucu Liljani Ugrin, kao sucu pojedincu u stečajnom predmetu, odlučujući o prijedlogu Financijske agencije za otvaranje stečajnog postupka nad dužnikom STATUO društvo s ograničenom odgovornošću za graditeljstvo, trgovinu i usluge Viškovo, Trtni 99/c (MBS 040180374 - OIB 87169557113) dana 3. srpnja 2018. 

r i j e š i o      j e 
	
I	Obustavlja se prethodni postupak radi utvrđivanja pretpostavki za otvaranje stečajnog postupka nad dužnikom STATUO društvo s ograničenom odgovornošću za graditeljstvo, trgovinu i usluge Viškovo, Trtni 99/c (MBS 040180374 - OIB 87169557113). 

II	Ročište određeno za dan 18. rujna 2018. u 9,30 sati se neće održati.

III	Troškovi postupka u iznosu od 1.175,00 kn podmirit će se iz zaplijenjenih sredstava dužnika. 
Obrazloženje

	Na prijedlog Financijske agencije ovosudnim rješenjem pod poslovnim brojem 7 St-63/2018-3 od 2. veljače 2018. pokrenut je prethodni postupak radi utvrđivanja pretpostavki za otvaranje stečajnog postupka nad dužnikom.
	Odredbom članka 128. stavak 9. Stečajnog zakona („Narodne novine” br. 71/15, 104/17 u daljnjem tekstu SZ) propisano je da ako dužnik do završetka prethodnog postupka postane sposoban za plaćanje, sud će postupak obustaviti. Troškove provedenog postupka u tom slučaju dužan je naknaditi dužnik. 
Tijekom prethodnog postupka predlagatelj je u podnesku od 19. lipnja 2018. naveo da dužnik na računu na taj dan nema evidentiranih neizvršenih osnova za plaćanje.
Stoga je valjalo primjenom odredbe članka 128. stavak 9. SZ-a odlučiti kao pod točkom I izreke ovog rješenja.
U Rijeci, 3. srpnja 2018.
                                                                                                         Sudac
                                                                                                 Liljana Ugrin, v.r.

UPUTA O PRAVNOM LIJEKU
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (članak 19. stavak 1. i 2. SZ).     

         Za točnost otpravka ovlašteni službenik:
  Elizabet Jovanović

